**Marco Rose** (s. 11. syyskuuta 1976) on saksalainen jalkapallovalmentaja ja entinen puolustaja. Syyskuusta 2022 lähtien hän on toiminut RB Leipzigin päävalmentajana.

Ura pelaajana
-------------

Leipzigissa syntynyt Rose pelasi juniorina kotikaupunkinsa eri seurojen organisaatioissa, ensin Rotation 1950 Leipzigissa ja 1. FC Lokomotive Leipzigissa, myöhemmin VfB Leipzigissa. Rose liittyi VfB:n edustusjoukkueeseen kesällä 1994, mutta pelasi ensin lähinnä reservijoukkueessa. Hän edusti seuraa 2. Bundesliigassa ja Regionalligassa, kunnes siirtyi kesällä 2000 Hannover 96:een.

Rose edusti Hannoveria kaksi kautta 2. Bundesliigassa, mutta peliaika jäi vähäiseksi. Kaudella 2001/02 hän pääsi juhlimaan 2. Bundesliigan mestaruutta, muttei jatkanut Hannoverissa Bundesliigaan, vaan siirtyi FSV Mainziin. Mainzin paidassa Rose pääsi pelaamaan myös Bundesliigaa, kun joukkue nousi pääsarjaan kaudeksi 2004/05. Kaikkiaan Rose edusti Mainzia kahdeksan vuotta ja pelasi vielä kaksi kautta seuran reservijoukkueessa, kunnes lopetti pelaajauransa vuonna 2012.

Ura valmentajana
----------------

Rose aloitti valmennusuransa kesällä 2010 FSV Mainzin reservijoukkueessa Martin Schmidtin apuvalmentajana. Kahden kauden jälkeen Rose siirtyi Lokomotive Leipzigin päävalmentajaksi. Rose luotsasi Lokomotiven Regionalliga Nordostissa kymmenenneksi kaudella 2012/13. Kauden jälkeen seura vapautti Rosen tehtävistään.

Heinäkuussa 2013 Rose siirtyi FC Red Bull Salzburgin organisaatioon juniorivalmentajaksi. Rose valmensi ensin kaksi kautta U16-joukkuetta ja siirtyi sitten U18-joukkueen päävalmentajaksi. Rose luotsasi joukkueensa UEFA Youth Leaguen mestariksi kaudella 2016/17. 

Kesäkuussa 2017 Rosesta tuli FC Red Bull Salzburgin päävalmentaja kaksivuotisella sopimuksella. Rosen johdolla Salzburg voitti viidennen perättäisen Itävallan Bundesliigan mestaruuden. Rose luotsasi seuransa menestykseen myös Eurooppa-liigassa, jossa Salzburg eteni historiallisesti aina välieriin saakka. Finaalipaikan vei seuralta lopulta Olympique de Marseille, joka voitti välieräsarjan jatkoaikamaalilla yhteismaalein 2-3.

Huhtikuussa 2019 kerrottiin, että Rose siirtyy kauden 2018/19 jälleen Saksan Bundesliigaan Borussia Mönchengladbachin päävalmentajaksi. Rose luotsasi vappuna 2019 Salzburgin Itävallan cupin mestaruuteen, kun loppuottelussa kaatui SK Rapid Wien 2–0. Rose päätti Salzburg-pestinsä tuplamestaruuteen, kun seura juhli Itävallan Bundesliigassa kuudetta perättäistä mestaruutta.

Debyyttikaudellaan 2019/20 Rose luotsasi Mönchengladbachin Bundesliigassa neljänneksi. Syyskaudella joukkue jopa johti sarjaa kahdeksan kierroksen ajan. Helmikuussa 2021 kerrottiin, että Rose jättää Mönchengladbachin kauden jälkeen ja siirtyy Borussia Dortmundin päävalmentajaksi. Mönchengladbachin kevätkausi sujui aiempaa vaisummin ja hän luotsasi joukkueen kauden päätteeksi sijalle 8. Dortmundin peräsimessä Rose ei onnistunut vakuuttamaan seurajohtoa. Dortmund sijoittui Bundesliigassa toiseksi, mutta putosi Saksan cupissa jo neljännesvälierissä FC St. Paulille ja Mestarien liigassa tie katkesi lohkovaiheeseen. Kauden jälkeen Rose sai potkut Dortmundista.

Syyskuun alussa 2022 Rosesta tuli RB Leipzigin päävalmentaja.

Meriitit
--------

### Pelaajana

* 2. Bundesliiga: 2002

### Valmentajana

* Itävallan mestaruus (2): 2018, 2019
* Itävallan cup: 2019
* UEFA Youth League: 2017
* Itävallan nuorten mestaruus: 2016

Lähteet
-------

1. ↑  Marco Rose Wetlfussball.de. Viitattu 16.6.2017. (saksaksi)
2. ↑  Marco Rose Transfermarkt.de. Viitattu 16.6.2017. (saksaksi)
3. ↑  "Kleine" 05er wollen Klassenerhalt sichern - Marco Rose bleibt beim FSV Mainz 05 Allgemeine Zeitung. Viitattu 16.6.2017. (saksaksi)
4. ↑  Marco Rose folgt dem Lo(c)kruf aus Leipzig Rhein-Zeitung. Viitattu 16.6.2017. (saksaksi)
5. ↑  Marco Rose verlässt 1. FC Lok Leipzig zum Saisonende (Arkistoitu – Internet Archive) Sportive.de. Viitattu 16.6.2017. (saksaksi)
6. ↑  Marco Rose wird ein Bulle – Ehemaliger Lok-Trainer heuert in Salzburg an (Arkistoitu – Internet Archive) Leipziger Volkszeitung. Viitattu 16.6.2017. (saksaksi)
7. ↑  Marco Rose übernimmt ab sofort den Posten des Cheftrainers beim FC Red Bull Salzburg Red Bull Salzburg. Viitattu 16.6.2017. (saksaksi)
8. ↑  Salzburg zum fünften Mal in Folge Meister Kicker.de. Viitattu 7.5.2018. (saksaksi)
9. ↑  Atletico Madrid ja Marseille finaaliin - Arsenalille pettymys Eurooppa-liigassa Yle Urheilu. Viitattu 7.5.2018.
10. ↑  Offiziell: Rose wird im Sommer Trainer in Gladbach
11. ↑  RB Salzburg gewinnt österreichischen Pokal Kicker. Viitattu 2.5.2019.
12. ↑  Meister Salzburg hofft auf Champions League ohne Quali
13. ↑  Marco Rose: Borussia Monchengladbach boss 'opts' to take Borussia Dortmund job
14. ↑  undesliga Tabelle 2020/21 34. Spieltag
15. ↑  Dortmund scheitert sensationell an St. Pauli
16. ↑  Messias nousi AC Milanin sankariksi 87. minuutilla – 11 joukkuetta varmistanut jatkopaikkansa Mestarien liigassa, Dortmund putosi jatkosta
17. ↑  BVB and Marco Rose part company
18. ↑  Zurück im Heimatkosmos: Rose übernimmt RB Leipzig

Aiheesta muualla
----------------

* Kuvia tai muita tiedostoja aiheesta **Marco Rose** Wikimedia Commonsissa

|  |  |  |
| --- | --- | --- |
| Edeltäjä:**Óscar García** | **FC Red Bull Salzburgin päävalmentaja**2017–2019 | Seuraaja:**Jesse Marsch** |

|  |  |  |
| --- | --- | --- |
| Edeltäjä:**Dieter Hecking** | **Borussia Mönchengladbachin päävalmentaja**2019–2021 | Seuraaja:**Adi Hütter** |

|  |  |  |
| --- | --- | --- |
| Edeltäjä:**Edin Terzić** | **Borussia Dortmundin päävalmentaja**2021–2022 | Seuraaja:**Edin Terzić** |

|  |  |  |
| --- | --- | --- |
| Edeltäjä:**Domenico Tedesco** | **RB Leipzigin päävalmentaja**9/2022– | Seuraaja:**–** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |